### Beslutning

Udvalget besluttede at det fremlagte projekt ikke fremmes, med bemærkning om at der dermed ikke er mulighed for at benytte de kommunale arealer i etape 1 som er nævnt som [adresse] og Heste Kræmmermarkedet.

Afbud: Arne Skov

### Sagsfremstilling

## Resume og sagens baggrund

Gørlev og Omegns Lokalråd ansøgte i foråret 2023 om tilladelse til at benytte to kommunale arealer langs med [adresse] til et projekt med indbygning af jord.

Sagen blev behandlet på Teknik- og Miljøudvalgets møde 10. august  2023. Udvalget besluttede, at der inden endelig stillingtagen til sagen ønskedes en dialog med de nævnte interessenter.

Dialogen har ikke givet anledning til, at interessenterne har opnået enighed, hvorfor sagen lægger op til, at anmodningen ikke imødekommes og sagen afsluttes.

## Indstillinger

Chefen for Plan, Byg og Miljø indstiller, at anmodningen om at benytte de kommunalt ejede arealer ikke imødekommes og at sagen afsluttes.

## Behandling

Teknik- og Miljøudvalget.

## Sagsfremstilling

Lokalrådet ansøgte om at gennemføre et projekt i to etaper, hvor etape 1 bestod i en Naturvold/støjvold fra hjørnet på [adresse]Gørlev Landevej og til [adresse].

En del af arealet er dog allerede stillet til rådighed for Dansk Naturfredningsforenings projekt 100-års skoven. Ligeledes bliver en del af arealet benyttet af Gørlev Hesteskue og kræmmermarked.

Etape 2 er ikke beskrevet i detaljer, men tænktes placeret ved Florparken (matrikel 3cg, 8 hektar) ud til [adresse] mellem [adresse] og [adresse].

Det samlede projekt omhandler etablering af en jordvold i varierende bredde, beskrevet som en "naturvold". Formålet med projektet er dels at skærme nuværende og kommende boliger langs med vejen for tiltagende trafikstøj, dels at afskærme og tilføje rekreativt areal ved [adresse]. Ansøgningen med tilhørende projektbeskrivelse er vedlagt som bilag.

*Inddragelse af interessenter*I forlængelse af Teknik- og Miljøudvalgets møde den 10. august 2023, har administrationen holdt et møde den 11. september 2023 med deltagelse af repræsentanter fra:

* Danmarks Naturfredningsforening (DN)
* Gørlev og Omegns Lokalråd
* Gørlev Hesteskue og kræmmermarked

På mødet blev alene etape 1 drøftet, da det er den der er konkretiseret i ansøgningen og det er den etape, der indeholder de to arealer, hvor der er interessekonflikter. På mødet blev synspunkter fremlagt og diskuteret.

DN har foreslået en reduceret udgave af volden ved [adresse], da foreningen mener at omfanget af den foreslåede vold er for stort. Med denne løsning vil de fleste træer i 100-års skoven kunne bevares.

Gørlev og Omegns Lokalråd har ikke ønsket at arbejde videre med det alternative forslag.

Gørlev Hesteskue og kræmmermarked har interesse i den plads, hvor de afholder Gørlev Hesteskue og kræmmermarked. Deres vurdering er, at en vold vil begrænse deres areal for meget og mindske synligheden af eventet.

Gørlev og Omegns Lokalråd har ikke interesse i udelukkende at arbejde videre med de resterende arealer.

Udgangen på mødet var, at interessenterne blev opfordret  til at mødes igen og finde ud af, om de kunne komme til enighed om en alternativ løsning og melde tilbage til kommunen.

Det har ikke været muligt for parterne at nå til enighed. Med hensyn til etape 2 skal det bemærkes, at en del arealet ud mod landevejen er omfattet af naturbeskyttelseslovens bestemmelser om beskyttet natur, hvorfor der ikke kan forventes tilladelse til at placere jord på de arealer.

*Administrationens Arne Johnsen baggrund af den manglende enighed imellem parterne anbefaler administrationen, at sagen afsluttes.

## Økonomiske konsekvenser

Ingen.